יקותיאל פרקש

הרב יקותיאל פרקש (נולד בכ"ג בשבט תש"ח) הוא רב חסיד חב"ד, מחבר ספרי הלכה ומו"צ בקהילות חב"ד בירושלים.

 ביוגרפיה 
נולד במחנה פליטים בפוקינג שבגרמניה ללאה רחל ולאהרן גרשון פרקש. כשנה לאחר לידתו עלה עם הוריו לישראל, למד בישיבת פרשבורג בירושלים ובישיבת תולדות-אהרן והוסמך לרבנות. במשך תקופה למד בישיבת חכמי לובלין (בני ברק) אצל הרב שמואל הלוי ואזנר, הוסמך על ידו לרבנות וערך אצלו שימוש.

נישא לרחל בתו של מנחם גרומן, חתן הרב עמרם בלוי. מכהן כמורה-צדק בירושלים, ונחשב למומחה בעיקר בהלכות שבת, בהלכות חול המועד והלכות טומאה וטהרה. בעבר היה מורה צדק במסגרת העדה החרדית. עמד בקשר עם פוסקים כמו הרב שלמה זלמן אוירבך והרב יצחק יעקב וייס.

בשנות ה-70 נחשף לחסידות חב"ד ולספר התניא, והפך לחסיד של הרבי מלובביץ', אשר עודדו לעסוק בפסיקת הלכות. הרבי הורה לו ולאשתו שלא לעבור ללבוש המקובל כיום בחב"ד, ולהישאר בלבוש המקובל בחוגי העדה החרדית.

בעבר עמד בראשות "ישיבת מרכז-גוטניק" - לעולי ברית המועצות לשעבר, עד לסגירתה. כמו כן, היה חבר בבית דינו של הרב שמואל הלוי ואזנר.

הוציא מספר ספרים בהם הוא מכסה נושאים שונים בהלכה. בשל היקפם וחשיבות הנושאים בהם עסקו, זכו הספרים לפופולריות ולמהדורות חוזרות.

משפחתו
לרב פרקש 17 ילדים:
 ר' יצחק זאב (וועלוועל), איש עסקים בקראון הייטס, ברוקלין.
 הרב מרדכי, שליח חב"ד בבלוויו, וושינגטון.
 הרב אשר, משפיע ראשי בישיבת תומכי תמימים בארגנטינה.
 הרב שניאור זלמן, משפיע בישיבת תומכי תמימים בארגנטינה.
 הרב שלום דובער, שליח חב"ד בוושינגטון.
 הרב עמרם, מראשי ישיבת אור אלחנן-חב"ד בלוס אנג'לס.
 הרב אלימלך, ר"מ בישיבת תורת אמת (חב"ד) בירושלים.
 ר' דוד, איש עסקים במונסי.
 בתו אסתי ובעלה הרב מוטי פלדמן, שליח חב"ד בשכונת דובר-הייטס, סידני.
 בתו הינדא, ובעלה הרב מנחם מענדל גולדברג, ראש ישיבת תומכי תמימים במוסקבה.
 בתו שיינדל, ובעלה הרב אריה זאב רסקין, שליח חב"ד ורב הקהילה היהודית בקפריסין.
 בתו חוה, ובעלה הרב שמואל לוין, רב ושליח חב"ד בנורמנדי.
 בתו מרים, ובעלה הרב יוסף יצחק גל, שליח חב"ד ברמת גן. ממלא מקום אביו, מוטי גל.
 בתו שרה, ובעלה הרב פנחס טודרוס (פיני) אלטהויז, ניו יורק.

מנכדיו
הרב שייקי פרקש שליח בבעל הארבור, פלורידה.
הרב אשר פרקש שליח בדייטונה ביטש, פלורידה.
הרב לוי פרקש שליח בבליויו, וואשינגטאן.
הרב חיים שאול ריבקין, שליח בקירקלאנד, וואשינגטאן.
הרב שולם לאזאר, שליח בסוצ'י, רוסיא.
הרב מנחם פעלדמן, שליח בסידני, אוסטרליה.
הרב מנחם פרקש, קראון הייטס, ניו יארק.
הרב יוסף פרקש, כפר חב"ד.
הרב ישראל שטיינער טאראנטא, קאנאדא.

ספריו
 חול המועד כהלכתו, ירושלים ה'תשמ"ז, יצא בהוצאה חדשה ומתוקנת עם הוספות, ה'תשפ"ג
 שבת כהלכה, חמישה כרכים, ה'תשנ"ו-ה'תשפ"ד
 מחשבת הטהרה ב' כרכים, יצא בשנת תשנ"ח בהוצאה חדשה ומורחבת בשם טהרה כהלכה, ב' כרכים
 כללי הפוסקים וההוראה, בהוצאת מכון אהלי שם, ה'תשס"ה, יצא בהוצאה חדשה ומתוקנת עם הוספות, ה'תשפ"ב

השתתף בעריכה
 קיצור הלכות שבת משולחן ערוך הרב, בעריכת הרב אברהם אלאשוילי בהוצאת מכון אהלי שם ליובאוויטש, תשנ"ב

קישורים חיצוניים
 שיעורי הרב פרקש בספוטיפיי.
 שיעורים בהלכות שבת ביוטיוב.
 תגית: הרב יקותיאל פרקש, חב"ד און ליין
 לימוד חסידות לנשים, אשתו של הרופא שהבריאה במפתיע (א), חלק ב - הרב פרקש מתראיין לתוכנית 'המפגש שלי' של חברת jem  באתר בית חב"ד
מנחם זיגלבוים, רפואה כעבור ארבעים שנה בשבועון בית משיח גיליון פרשת בחוקותי, י"ט באייר תשע"ו
בנימין ליפקין, מה אהבתי תורתך, עלון כי קרוב מס' 35 עמ' 4—11


ספריו ברשת

 בהוצאת מכון אהלי שם.

הערות שוליים

קטגוריה:מחברי ספרי הלכה
קטגוריה:רבני חב"ד
קטגוריה:ירושלים: רבנים
קטגוריה:ראשי ישיבה חסידים בישראל
קטגוריה:ראשי ישיבה חב"דיים
קטגוריה:תלמידי הרב שמואל וואזנר
קטגוריה:שיכון חב"ד (ירושלים): אישים